ai4bharat/Pralekha huggingface dataset:
স্বরাষ্ট্র মন্ত্রক
আন্তর্জাতিক মাদক ও চোরাচালান বিরোধী দিবসে কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহের বার্তা
নয়াদিল্লি, ২৬ জুন, ২০২৩
কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহ বলেছেন, প্রধানমন্ত্রী শ্রী নরেন্দ্র মোদীর দিকনির্দেশে কেন্দ্রীয় স্বরাষ্ট্র মন্ত্রক মাদকের বিরুদ্ধে যে নীতি নিয়েছে তাতে বর্তমানে সুফল পাওয়া যাচ্ছে। এই নীতির অন্যতম স্তম্ভ হল মোদী সরকারের সার্বিক ভূমিকা যেখানে বিভিন্ন দপ্তরের মধ্যে সমন্বয়ের ফলে এই নীতি আরও কার্যকরী হয়ে উঠেছে।
আন্তর্জাতিক মাদক ও চোরাচালান বিরোধী দিবসে তাঁর বার্তায় কেন্দ্রীয় স্বরাষ্ট্র মন্ত্রী বলেছেন যে ২৬ জুনের এই দিনে তিনি মাদকের বিরুদ্ধে লড়াইয়ে যুক্ত সকল সংস্থা ও মানুষকে অভিনন্দন জানাচ্ছেন। এবারে নারকোটিক্স কন্ট্রোল ব্যুরো  সর্বভারতীয় স্তরে যে ‘নশা মুক্ত পখওয়াড়া’র আয়োজন করছে সেটিও খুব আনন্দের বিষয়।
কেন্দ্রীয় স্বরাষ্ট্র মন্ত্রী বলেছেন, এটা সকলেরই সঙ্কল্প যে ভারতে মাদকের ব্যবসা চলতে দেওয়া হবে না। ভারতের মাধ্যমে মাদক পাচারও চলতে দেওয়া হবে না। মাদকের বিরুদ্ধে এই অভিযানে দেশের সবক’টি গুরুত্বপূর্ণ সংস্থা, বিশেষ করে ‘নারকোটিক্স কন্ট্রোল ব্যুরো’ নিয়মিত লড়াই চালাচ্ছে। এই অভিযানকে শক্তিশালী করতে কেন্দ্রীয় স্বরাষ্ট্র মন্ত্রক ২০১৯-এর এনকর্ড স্থাপন করেছে এবং প্রতিটি রাজ্যের পুলিশ দপ্তরে অ্যান্টি-নারকোটিক্স টাস্ক ফোর্স  তৈরি করা হয়েছে। ২০২৩-এর এপ্রিলে দিল্লিতে এএনটিএফ-এর প্রথম জাতীয় সম্মেলনটি হয়।
শ্রী অমিত শাহ বলেন, মাদকের অপব্যবহার এবং তার পার্শ্বপ্রতিক্রিয়া সম্পর্কে জাতীয় স্তরে প্রচার চালানো হচ্ছে যুদ্ধকালীন তৎপরতায় উপযুক্ত মঞ্চের মাধ্যমে। মাদকের বিরুদ্ধে সকলের সার্বিক এবং সমন্বিত লড়াইয়ের ফলে হল ২০০৬-২৩-য় মাত্র ৭৬৮ কোটি টাকার মাদক বাজেয়াপ্ত করা হয়েছিল। সেটি ৩০ গুণ বেড়ে ২০১৪-২২-এ হয়েছে ২২ হাজার কোটি টাকা। পূর্বের তুলনায় মাদক কারবারীদের বিরুদ্ধে মামলার সংখ্যা ১৮১ শতাংশ বেড়েছে। এতেই বোঝা যায় মাদকমুক্ত ভারত গঠনে মোদী সরকারের সঙ্কল্প। ২০২২-এর জুনে বাজেয়াপ্ত মাদকের পুনর্ব্যবহার রুখতে নষ্ট করে দেওয়ার অভিযান শুরু হয়েছিল। এই অভিযানে সারা দেশে ৬ লক্ষ কেজি বাজেয়াপ্ত মাদক এ পর্যন্ত নষ্ট করে ফেলা হয়েছে।
কেন্দ্রীয় স্বরাষ্ট্র ও সমবায় মন্ত্রী বলেন যে মাদক চাষ ধ্বংস করাই হোক, কিংবা জনসচেতনতার প্রসারই হোক, কেন্দ্রীয় স্বরাষ্ট্র মন্ত্রক সব রাজ্য এবং প্রতিষ্ঠানের সঙ্গে একযোগে প্রয়াস চালাচ্ছে ‘মাদকমুক্ত ভারত’ গড়তে। তবে এই লড়াই মানুষের অংশগ্রহণ ছাড়া জেতা সম্ভব নয়। এই উপলক্ষে তিনি সকল দেশবাসীর কাছে আবেদন জানিয়েছেন মাদক থেকে দূরে থাকার জন্য। মাদক শুধুমাত্র যুব সম্প্রদায় এবং সমাজকে ঝাঁঝরা করে দেয় তাই নয়, মাদক চোরাচালান থেকে প্রাপ্ত অর্থ দেশের নিরাপত্তার বিরুদ্ধে ব্যবহার করা হয়। তিনি সকল মানুষের কাছে আবেদন জানিয়েছেন মাদকের বিরুদ্ধে লড়াইয়ে সক্রিয়ভাবে অংশগ্রহণ করার জন্য এবং যেখানেই মাদক ব্যবসার খোঁজ পাওয়া যাবে তৎক্ষণাৎ তা পুলিশকে জানানোর জন্য।
শ্রী অমিত শাহ বলেছেন, তিনি নিশ্চিত যে এররকম সমন্বিত প্রয়াসেই মাদক সমস্যা দূরীকরণ করা যাবে এবং ‘মাদকমুক্ত ভারত’ গঠন করার লক্ষ্য পূরণ করা যাবে। তিনি মোদী সরকারের সঙ্কল্প পূরণ করার লক্ষ্যে এনসিবি এবং অন্য প্রতিষ্ঠানগুলির অবদানের জন্য ধন্যবাদ জানিয়েছেন। তিনি বলেছেন, যতক্ষণ না মাদকের বিরুদ্ধে লড়াইয়ে জয় আসছে ততক্ষণ লড়াই চলবে।
CG/AP/DM/
(Visitor Counter : 119
আদিবাসীবিষয়কমন্ত্রক
গুজরাটের নর্মদা জেলায় কেভাডিয়ায় স্ট্যাচু অফ ইউনিটি চত্বরে আদিবাসী বিষয়ক সংস্কৃতি ও রন্ধনশৈলী নিয়ে বিশেষ বাজারের আয়োজন౼ আদি বাজার
নতুনদিল্লি, ২৭শে মার্চ, ২০২২
কেন্দ্রীয় আদিবাসী বিষয়ক মন্ত্রকের অধীনস্ত সংস্থা ট্রাইফেড দেশের নানা প্রান্তে আদিবাসী বিষয়ক সংস্কৃতি ও রন্ধনশৈলীর নিয়ে বিশেষ বাজারের আয়োজন করে। ২৬ শে মার্চ বিশেষ এই বাজার বসেছে গুজরাটের নর্মদা জেলার কেভাডিয়ায় স্ট্যাচু অফ ইউনিটির চত্বরে। এই বাজারের নাম আদি বাজার। ১১ দিন ধরে আদিবাসীদের তৈরি নানা পণ্যসামগ্রী এখানে প্রদর্শিত হচ্ছে। দেশের ১০ টি রাজ্য থেকে আসা আদিবাসীদের তৈরি নানা পণ্য ১০০টি স্টলে স্থান পেয়েছে ।
এই বাজার চলবে ৫ই এপ্রিল পর্যন্ত। আগামী ৩০শে মার্চ থেকে ৮ই এপ্রিল ওডিশার রৌরকেল্লায় সেইল এক্সিবিশন গ্রাউন্ডে আরেকটি আদি বাজার বসবে। এই বাজারগুলিতে আদিবাসীদের জীবন জীবিকার নানা তথ্য প্রকাশ পায়। বিগত দুই বছরে মহামারীর কারণে আদিবাসীদের জীবিকার ক্ষতি হয়েছে, ট্রাইফেড এই জনগোষ্ঠীগুলির জীবনের মান্নোনয়নে নানাভাবে সক্রিয়। আদি বাজার এই উদ্যোগের অঙ্গ। এখানে আদিবাসীদের পণ্য সামগ্রী বিক্রির মধ্য দিয়ে তাঁরা যেমন উপকৃত হবেন, একই সঙ্গে সমাজের মূল ধারার উন্নয়নের শরিকও হতে পারবেন।
CG/CB/NS
(Visitor Counter : 96
অসামরিকবিমানপরিবহণমন্ত্রক
বেরিলির সঙ্গে মুম্বাইকে যুক্ত করে নতুন উড়ানের আজ সূচনা হয়েছে
উড়ানের সূচনা হওয়ায় পর্যটন, শিক্ষা, শিল্প এবং ব্যবসা-বাণিজ্যের ক্ষেত্রে প্রভূত সুযোগ-সুবিধার সৃষ্টি হবে : জ্যোতিরাদিত্য সিন্ধিয়া
নতুন দিল্লি, ১২ আগস্ট, ২০২১
কেন্দ্রীয় অসামরিক বিমান পরিবহন মন্ত্রী জ্যোতিরাদিত্য সিন্ধিয়া, ওই মন্ত্রকের প্রতিমন্ত্রী অবসরপ্রাপ্ত জেনারেল ডক্টর ভি কে সিং এবং বেরিলির সাংসদ শ্রী সন্তোষ গাংগুয়ার আজ উত্তরপ্রদেশের বেরিলি থেকে মহারাষ্ট্রের মুম্বাই পর্যন্ত নতুন উড়ান পরিষেবার ভার্চুয়াল মাধ্যমে সূচনা করেছেন।
এই ফ্ল্যাগ অফ অনুষ্ঠানে অসামরিক বিমান পরিবহন মন্ত্রকের সচিব শ্রী প্রদীপ সিং খারোলা, যুগ্ম সচিব শ্রীমতি ঊষা পাধি সহ এয়ার পোর্ট অথরিটি অফ ইন্ডিয়ার পদস্থ আধিকারিকরা উপস্থিত ছিলেন।
অন্যদিকে, বেরিলিতে এই ভার্চুয়াল অনুষ্ঠানে উপস্থিত ছিলেন উত্তরপ্রদেশের বিমান পরিবহন মন্ত্রী শ্রী নন্দগোপাল গুপ্তা ছাড়াও তিন বিধায়ক ডক্টর অরুণ কুমার, শ্রী ভরন লাল মৌর্য, শ্রী রাজেশ কুমার মিশ্র এবং বেরিলির জেলাশাসক শ্রী নিতিশ কুমার সহ উত্তর প্রদেশ সরকারের পদস্থ আধিকারিকরা।
কেন্দ্রীয় অসামরিক বিমান পরিবহন মন্ত্রী শ্রী মাধব রাও সিন্ধিয়া এই উড়ান পরিষেবার সূচনা করে বলেন, দেশে অসামরিক বিমান পরিবহন ক্ষেত্রে আজ একটি গুরুত্বপূর্ণ দিন। বেরিলি থেকে মুম্বাই রুটে আজ যে উড়ান পরিষেবার সূচনা হয়েছে এবং আগামী ১৪ আগস্ট বেরিলি থেকে ব্যাঙ্গালোর- এর মধ্যে যে উড়ান পরিষেবার সূচনা হবে তাতে কেবল যোগাযোগ ব্যবস্থার উন্নতি সাধন হবে না। এর পাশাপাশি, পর্যটন, শিক্ষা, শিল্প এবং ব্যবসা-বাণিজ্যের ক্ষেত্রে প্রভূত সুযোগ-সুবিধার সৃষ্টি হবে। এছাড়াও, আগামী ২৬ আগস্ট থেকে দিল্লি এবং বেরিলির মধ্যে উড়ান চলাচলের সংখ্যা বাড়ানো হচ্ছে। বেরিলি থেকে দিল্লির মধ্যে এই সরাসরি উড়ান পরিষেবা বৃদ্ধির ফলে বেরিলি ছাড়াও নৈনিতাল এবং রানীক্ষেত অঞ্চলের মানুষ উপকৃত হবেন।
আঞ্চলিক যোগাযোগ ব্যবস্থা "উডে দেশ কা আম নাগরিক" প্রকল্প অনুযায়ী বেরিলি বিমানবন্দরকে আধুনিকীকরণ করে বাণিজ্যিকভাবে বিমান চলাচলের উপযুক্ত করে গড়ে তোলা হয়েছে।
২০২১ সালের ৮ মার্চ থেকে এই বিমানবন্দর উডান প্রকল্পে ৫৬ তম বিমান বন্দর হিসেবে চিহ্নিত হয়েছে। উল্লেখ্য, দিল্লি- বেরিলি রুটে সমস্ত ক্রু-ই মহিলা। মুম্বাই হচ্ছে দ্বিতীয় শহর, যা বেরিলি থেকে সরাসরি উড়ান যোগাযোগ হচ্ছে। এছাড়া বেরিলি থেকে তৃতীয় সরাসরি যোগাযোগ হবে ব্যাঙ্গালোরের মধ্যে।
উত্তরপ্রদেশের অষ্টম বিমানবন্দর হচ্ছে এই বেরিলি। এই রাজ্যে বাকি সাতটি বিমানবন্দর রয়েছে লখনৌ, বারানসী, গোরখপুর, কানপুর, হিন্ডন, আগ্রা এবং প্রয়াগরাজ। বেরিলি বিমানবন্দরের আধুনিকীকরণের জন্য এয়ারপোর্ট অথরিটি অফ ইন্ডিয়া ৬৫ কোটি টাকা ব্যয় করেছে। ভারতীয় বিমান বাহিনীর হাতে থাকা বেশকিছু জমিও এয়ার পোর্ট অথরিটি অফ ইন্ডিয়াকে হস্তান্তর করা হয়েছে।
বেরিলির নাথনাগরী হিসাবে খ্যাত চারটি শিবমন্দির দর্শন করতে লক্ষ লক্ষ দর্শনার্থী সেখানে যান। এ ছাড়াও বহু ঐতিহাসিক স্থান সেখানে রয়েছে।
কেন্দ্রীয় বিমান পরিবহন মন্ত্রী জানান, উডান প্রকল্পে এ পর্যন্ত দেশের ৫৯ টি বিমানবন্দর থেকে মোট ৩৬৩ টি রুটে উড়ান চলাচল করে।
CG/ SB
(Visitor Counter : 119
প্রতিরক্ষামন্ত্রক
কোভিড-১৯ এর সাথে লড়াই করা স্বাস্থ্য কর্মীদের সুরক্ষিত রাখতে ডিআরডিও সীম সিলিং গ্লু দিয়ে বায়ো স্যুট তৈরি করেছে
নতুন দিল্লি, ২ এপ্রিল,২০২০
ভারতের প্রতিরক্ষা গবেষণা ও উন্নয়ন সংস্থা  কোভিড-১৯ এর বিরুদ্ধে লড়াইয়ে নিযুক্ত চিকিৎসক, প্যারামেডিকাল এবং অন্যান্য কর্মীদের এই মারাত্মক ভাইরাস থেকে সুরক্ষিত রাখতে একটি বায়ো স্যুট তৈরি করেছে। ডিআরডিও'র বিভিন্ন পরীক্ষাগারে বিজ্ঞানীরা বয়ন, রেশম এবং ন্যানোটেকনোলজিতে পরীক্ষা চালিয়ে 'ব্যক্তিগতস্বাস্থ্য সুরক্ষা সরঞ্জাম'গুলির আরো উন্নতি করা সম্ভবপর কি না, তা নিয়ে প্রযুক্তিগত জ্ঞান এবং দক্ষতা বৃদ্ধির প্রয়াস চালাচ্ছেন। স্যুটটি কেন্দ্রীয়স্বাস্থ্য ও পরিবার কল্যাণ মন্ত্রকের  নির্ধারিত মানদণ্ডকে অতিক্রম করেছে।
এই স্যুটগুলি যাতে প্রচুর পরিমাণে তৈরি করা যায় এবং কোভিড-১৯ এর বিরুদ্ধে সামনে থেকে যেসব চিকিৎসক, প্যারামেডিকাল এবং অন্যান্য কর্মীরা লড়াই চালাচ্ছেন তাদের সুরক্ষায় এই স্যুটগুলি দ্রুত তুলে দেওয়া যায় সেজন্য ডিআরডিও সর্বাত্মক প্রচেষ্টা চালিয়ে যাচ্ছে। এমনকি বিভিন্ন শিল্প প্রতিষ্ঠান যাতে প্রচুর পরিমাণে স্যুট উৎপাদন করতে পারে তার জন্য উদ্যোগ নেওয়া হয়েছে। তবে সীম সিলিং টেপগুলি না পাওয়ার কারণে ডিআরডিও এবং অন্যান্য শিল্প ক্ষেত্রের বায়ো স্যুট উৎপাদনের কাজ ব্যাহত হচ্ছে।
ডিআরডিও ডুবোজাহাজে ব্যবহৃত সিলান্টের উপর ভিত্তি করে সীম সিলিং টেপের বিকল্প হিসাবে একটি বিশেষ সিলান্ট প্রস্তুত করেছে। কোয়েম্বাতুরের সাউদার্ন ইন্ডিয়া টেক্সটাইল রিসার্চ অ্যাসোসিয়েশনের  পরীক্ষায় যা উত্তীর্ণও হয়েছে। ফলে আগামী দিনে বস্ত্র শিল্প ক্ষেত্রে এক আমূল পরিবর্তন আনতে চলেছে বলে মনে করা হচ্ছে।
(CG/SS
অর্থমন্ত্রক
২০১৯-২০ অর্থবর্ষে ৩০শে সেপ্টেম্বর থেকে ৩০শে অক্টোবর পর্যন্ত আর্থিক প্রতিবেদন প্রকাশ করেছে ইউনাইটেড ব্যাঙ্ক অফ ইন্ডিয়া
কলকাতা, ৩০ অক্টোবর, ২০১৯
ইউনাইটেড ব্যাঙ্ক অফ ইন্ডিয়া ২০১৯-২০ অর্থবর্ষে ৩০শে সেপ্টেম্বর থেকে ৩০শে অক্টোবর পর্যন্ত তাদের আর্থিক প্রতিবেদন প্রকাশ করেছে। এই অর্থবর্ষে ইউবিআই-এর বাণিজ্যিক লেনদেনের পরিমাণ দাঁড়িয়েছে ২ লক্ষ ৮৭ হাজার ২৫ কোটি টাকা, যার মধ্যে নগদ জমার পরিমাণ ১ লক্ষ ৩৪ হাজার ৩০৪ কোটি এবং অগ্রিমের পরিমাণ ৭৪ হাজার ৪২১ কোটি। গত আর্থিক বছরের তুলনায় এবছর নগদে জমার পরিমাণ বেড়েছে ৩.৩৩ শতাংশ এবং অগ্রিমের পরিমাণ বেড়েছে ১১.৩৬ শতাংশ। কলকাতায় আজ ইউবিআই-এর সদর দপ্তরে সাংবাদিক বৈঠকে একথা জানালেন ব্যাঙ্কের ম্যানেজিং ডিরেক্টর এবং সিইও অশোক কুমার প্রধান। তিনি বলেন, গত বছরের তুলনায় ব্যাঙ্ক বাণিজ্যিক লেনদেনের পরিমাণ ৬.৬ শতাংশ বৃদ্ধি পেয়েছে। কারেন্ট ও সেভিংস অ্যাকাউন্টে নগদ জমার পরিমাণ গত বছরের তুলনায় ৫০.৯২ শতাংশ বৃদ্ধি পেয়ে হয়েছে ৬৮ হাজার ৩৮৭ কোটি।
শ্রী প্রধান আরও বলেন, অন্য ব্যাঙ্কের সঙ্গে ইউবিআই-এর সংযুক্তিকরণের প্রক্রিয়া সুষ্ঠুভাবেই চলছে। ব্যাঙ্ক সংযুক্তিকরণ হলেও, গ্রাহক পরিষেবা ব্যহত হওয়ার কোনও সম্ভাবনা নেই। তিনি বলেন, ইউবিআই-এর সঙ্গে অন্য ব্যাঙ্কের সংযুক্তিকরণের পর ব্যাঙ্কের নতুন নাম এবং লোগো তৈরি হতে পারে। তবে এতে ইউবিআই-এর চালু কোন শাখা বন্ধ হওয়ার সম্ভাবনা নেই। ইউবিআই কৃষি, খুচরো ব্যবসা এবং ক্ষুদ্র ও অতিক্ষুদ্র শিল্পক্ষেত্রে বিশেষ জোর দিচ্ছে বলেও তিনি জানান। অলাভজনক সম্পদের পরিমাণ কমানোর ক্ষেত্রেও ইউবিআই যথেষ্ঠই অগ্রগতি করেছে বলেও শ্রী প্রধান জানান।
CG/SS/NS
(Visitor Counter : 15
প্রধানমন্ত্রীরদপ্তর
এশিয়ান গেমস-এ পুরুষদের স্কিট শ্যুটিং প্রতিযোগিতায় রৌপ্য পদক জয়ের মতো ঐতিহাসিক সাফল্যে অনন্তজিৎ সিং নারুকাকে অভিনন্দিত করলেন প্রধানমন্ত্রী
নয়াদিল্লি, ২৭ সেপ্টেম্বর, ২০২৩
এশিয়ান গেমস-এ পুরুষদের স্কিট শ্যুটিং বিভাগে রৌপ্য পদক জয়ের মতো ঐতিহাসিক ঘটনায় অনন্তজিৎ সিং নারুকাকে অভিনন্দিত করলেন প্রধানমন্ত্রী।
সমাজমাধ্যমে দেওয়া এক বার্তায় প্রধানমন্ত্রী বলেছেন :
“দেশের ক্রীড়াবিদরা এশিয়ান গেমস-এ একের পর এক ইতিহাস রচনা করে চলেছেন!
পুরুষদের শ্যুটিং বিভাগে রৌপ্য পদক জয়ের মতো এক ঐতিহাসিক সাফল্যে আমি অভিনন্দন জানাই অনন্তজিৎ সিং নারুকাকে। এশিয়ান গেমস-এর এই বিভাগে এযাবৎকালের মধ্যে ভারতের এটাই প্রথম পদক জয়।
তাঁর এই সাফল্য ভবিষ্যৎ প্রজন্মকে অনুপ্রাণিত করুক।”
PG/SKD/DM
(
সামাজিকন্যায়ওক্ষমতায়নমন্ত্রক
দিব্যাঙ্গজনদের সহায়ক সাজসরঞ্জাম ও উপকরন বন্টনের জন্য দুই সংস্হার মধ্যে মউ সাক্ষর
নয়াদিল্লি, ০৯ মে, ২০১৮
দিব্যাঙ্গজনদের সহায়ক সাজসরঞ্জাম ও উপকরন বন্টনের জন্য ভারতের কৃত্রিম অঙ্গ-প্রত্যঙ্গ নির্মাতা সংস্হা  ও আরাবলি পাওয়ার কোম্পানি প্রাইভেট লিমিটেড -র মধ্যে মঙ্গলবার একটি সমঝোতাপত্র বা মউ সাক্ষরিত হয়েছে। কর্পোরেট সামাজিক দায়িত্বের  অঙ্গ হিসেবে এ.পি.সি.পি.এল. দু কোটি টাকার সহায়ক সাজ-সরঞ্জাম ও উপকরন দিব্যাঙ্গজনদের বিতরন করবে। হরিয়ানার চারখিদাদরি জেলার দিব্যাঙ্গজনদের মধ্যে ঐ সমস্ত সাজ-সরঞ্জাম ও উপকরন বন্টন করা হবে। মউ সাক্ষর অনুষ্ঠানে এলিমকো-র চেয়ারম্যান তথা ম্যানেজিং ডাইরেক্টর শ্রী ডি.আর. সারিন এবং এ.পি.সি.পি.এল.-এর মুখ্য কার্যনির্বাহী আধিকারিক শ্রী এন.এন. মিশ্র উপস্হিত ছিলেন।
চুক্তি অনুযায়ী, হরিয়ানার চারখিদাদরি জেলায় দিব্যাঙ্গজনদের জন্য দু কোটি টাকা মূল্যের সহায়ক সাজ-সরঞ্জাম ও উপকরন সামগ্রী বন্টনের জন্য শিবিরের আয়োজন করা হবে। শিবিরে দিব্যাঙ্গজনদের কৃত্রিম অঙ্গ-প্রত্যঙ্গ, সহায়ক সাজ-সরঞ্জাম ও উপকরন যেমন- মোটর চালিত তিন চাকার সাইকেল, হুইলচেয়ার, শ্রবন সহায়ক যন্ত্র, ক্রাচ, ব্রেইলকেন, ব্রেইল কিট, স্মার্ট ফোন, প্রভৃতি বিতরণ করা হবে।
উল্লেখ করা যেতে পারে, একটি অ-লাভজনক রাষ্ট্রায়ত্ত সংস্হা হিসেবে এলিমকো বিগত চার দশক ধরে দিব্যাঙ্গজনদের সহায়ক সাজ-সরঞ্জাম ও উপকরন তৈরির সঙ্গে যুক্ত থেকে জাতির সেবা করতে আসছে। সংস্হা প্রতি বছর গড়ে দু লক্ষ দিব্যাঙ্গজন ব্যক্তির সেবা করে থাকে। সেই সঙ্গে বছরে প্রায় ৪২ লক্ষ সাজ সরঞ্জাম ও উপকরণ সরবরাহ করে।
CG/BD/NS/…
(Visitor Counter : 74
যুবওক্রীড়াবিষয়কমন্ত্রক
অলিম্পিকের প্রস্তুতি পুরো দমে চলছে এবং তহবিলের কোনো ঘাটতি নেই : শ্রী কিরেণ রিজিজু
নতুন দিল্লি, ০৩ই ফেব্রুয়ারী, ২০২১
যুব বিষয়ক ও ক্রীড়া মন্ত্রক, ২০২১ – ২২ এ মন্ত্রকের জন্য ২৫৯৬ কোটি ১৪ লক্ষ টাকার পরিকল্পনা করেছিল। ২০২০ – ২১ অর্থবর্ষে সংশোধিত বাজেটের পরিমাণ ছিল ১৮০০ কোটি ১৯ লক্ষ টাকা। ২০২১ – ২২ অর্থবর্ষে কেন্দ্রীয় বাজেটে ক্রীড়া মন্ত্রককে ১৯৬০ কোটি ১৪ লক্ষ টাকা বরাদ্দ করা হয়েছে। এই বাজেটে স্পোর্টস অথোরিটি অফ ইন্ডিয়া  -কে বিপুল পরিমাণ অর্থ বরাদ্দ করা হয়েছে। ২০২১ এর জুলাই মাসে টোকিও অলিম্পিক অনুষ্ঠিত হবে। এই অলিম্পিকসে খেলোয়াড়দের প্রস্তুতির জন্য সাই, আর্থিক সহায়তার দায়িত্বে রয়েছে। জাতীয় ক্রীড়া ফেডারেশন  –এর জন্য বাজেট বরাদ্দ বৃদ্ধি করা হয়েছে। এই সংস্থাটিও ওলিম্পিকের প্রস্তুতিতে ভারতীয় ক্রীড়াবিদদের সাহায্য করে।
কেন্দ্রীয় ক্রীড়া ও যুব বিষয়ক দপ্তররে মন্ত্রী শ্রী কিরেণ রিজিজু সাংবাদিকদের জানিয়েছেন, অলিম্পিকের এই বছরে খেলার প্রস্তুতির উপর সরকার, এই মুহুর্তে গুরুত্ব দিচ্ছে। সাই এবং এনএসএফ –এর মতো সংস্থার বাজেটে বিপুল অর্থ বরাদ্দের ফলে অলিম্পিকের প্রস্তুতি পুরো দমে চলছে। খেলোয়াড়দের প্রশিক্ষণের জন্য যা যা প্রয়োজন, সেগুলি নিয়মিত যোগান দেওয়া হবে। এর জন্য কোনো তহবিলের ঘাটতি নেই।
২০২০ – ২১ অর্থ বর্ষের তুলনায় সাই –এর জন্য ২০২১ – ২২ অর্থ বর্ষে ৬৬০ কোটি ৪১ লক্ষ টাকা বরাদ্দ করা হয়েছে, যা ৩২.০৮ শতাংশ বেশি। ক্রীড়া দপ্তরের সচিব শ্রী রবি মিত্তল জানিয়েছেন, এই অর্থ খেলোয়াড়দের প্রশিক্ষণ এবং বিভিন্ন প্রতিযোগিতায় অংশ গ্রহণের কাজে ব্যয় করা হবে। জাতীয় ক্রীড়া ফেডারেশন ২০২০ – ২১ অর্থ বর্ষের তুলনায় ১৪.২৮ শতাংশ বেশি অর্থ পেয়েছে। সরকারের ফ্ল্যাগশিপ কর্মসূচী “খেলো ইন্ডিয়া” –তে ৭২.০৪ শতাংশ বেশি অর্থ বরাদ্দ করা হয়েছে। গত বছর খেলো ইন্ডিয়ার জন্য বরাদ্দকৃত অর্থ ব্য়য় হয় নি। মূলত কোভিড – ১৯ মহামারির কারণে বিভিন্ন প্রশিক্ষণ শিবিরে ক্রীড়াবিদরা অংশ নিতে না পারার জন্যই এই অর্থ ব্যয় হয় নি।
প্রধানমন্ত্রীরদপ্তর
প্রধানমন্ত্রী ৩০শে মে পিএম কেয়ার্স ফর চিলড্রেন স্কিমের থেকে সুবিধাভোগীদের প্রয়োজনীয় সাহায্য করবেন
কলকাতা, ২৯শে মে, ২০২২
প্রধানমন্ত্রী শ্রী নরেন্দ্র মোদী ৩০শে মে সকাল ১০টা৩০ মিনিটে ভিডিও কনফারেন্সের মাধ্যমে পিএম কেয়ার্স ফর চিলড্রেন স্কিম থেকে সুবিধাভোগীদের সাহায্য করবেন। শ্রী মোদী স্কুলপড়ুয়াদের বৃত্তি প্রদান করবেন। এছাড়া ওই অনুষ্ঠানে সুবিধাভোগীদের হাতে পিএম কেয়ার্স ফর চিলড্রেনের পাসবই এবং আয়ুষ্মান ভারত-প্রধানমন্ত্রী জন আরোগ্য যোজনার হেলথ কার্ড তুলে দেওয়া হবে ।
২০২০র ১১ই মার্চ থেকে ২০২২ এর ২৮শে ফেব্রুয়ারী সময়কালে কোভিড-১৯
মহামারীর কারণে যে সব শিশু তাদের মা-বাবা দুজনকেই অথবা আইনি অভিভাবক বা দত্তক পিতা-মাতাকে হারিয়েছে, তাদের সাহায্যের জন্য ২০২১-এর ২৯শে মে শ্রী মোদী পিএম কেয়ার্স ফর চিলড্রেন স্কিম প্রকল্পটির সূচনা করেন। এই প্রকল্পের উদ্দেশ্য হল শিশুদের সর্বাঙ্গীণ সুরক্ষার জন্য স্থিতিশীল কিছু ব্যবস্থাগ্রহণ করা; যেমন তাদের শিক্ষার জন্য বৃত্তির ব্যবস্থা করা, ২৩ বছর না হওয়া পর্যন্ত স্বনির্ভর হবার জন্য ১০ লক্ষ টাকা আর্থিক সাহায্য দেওয়া এবং সুস্থ থাকার জন্য স্বাস্থ্যবীমার ব্যবস্থা করা। শিশুদের pmcaresforchildren.in –এ নাম নথিভুক্ত করতে হবে।এক জানলা ব্যবস্থার এই পোর্টালে শিশুদের জন্য প্রয়োজনীয় অনুমোদন ও অন্যান্য সহায়তার ব্যবস্থা করা আছে ।
CG/CB/
(
আবাসনএবংশহরাঞ্চলেরদারিদ্র্যদূরীকরণমন্ত্রক
স্বচ্ছ সর্বেক্ষণ লিগ – ২০২০’তে বর্জ্য জলের ব্যবহার কমানো, পুনর্ব্যবহার এবং পাঁকমুক্ত ব্যবস্থাপনার ওপর বিশেষ জোর দেওয়া হচ্ছে : হরদীপ সিং পুরী
স্বচ্ছ সর্বেক্ষণ লিগ ২০২০ প্রতিযোগিতায় বর্জ্য জলের ব্যবহার কমানো, পুনর্ব্যবহার এবং পাঁকমুক্ত ব্যবস্থাপনার ওপর বিশেষ জোর দেওয়া হচ্ছে বলে জানালেন কেন্দ্রীয় আবাসন ও নগরোন্নয়ন মন্ত্রকের স্বাধীন দায়িত্বপ্রাপ্ত মন্ত্রী শ্রী হরদীপ সিং পুরী। আজ এই প্রতিযোগিতার সূচনা করেন তিনি। শ্রী সিং বলেন, দেশের শহর ও আধা-শহরে তিনটি ভাগে এই স্বচ্ছতা সমীক্ষার কাজ চলবে। পঞ্চম দফায় এই সমীক্ষা চলবে ২০২০ সালের জানুয়ারি থেকে ফেব্রুয়ারি মাস পর্যন্ত। তিনি বলেন, স্বচ্ছ সর্বেক্ষণের উদ্দেশ্যই হ’ল – সারা বছর ধরেই সাধারণ মানুষের মধ্যে সচেতনতা বাড়ানো। একইভাবে, স্কুল ও কলেজগুলিতেও এই স্বচ্ছতার বিষয়ে সমীক্ষার কাজ চালানো হবে।
অনুষ্ঠানে উপস্থিত ছিলেন মন্ত্রকের সচিব শ্রী দুর্গা শঙ্কর মিশ্র, যুগ্মসচিব শ্রী ভি কে জিন্দাল-সহ অন্যান্য আধিকারিকরা।
SSS/SS/SB……06_June_2019...……...
(Visitor Counter : 89
প্রতিরক্ষামন্ত্রক
উপকূলীয় তথ্য আদান-প্রদান কর্মশালা ২০১৯-এর প্রস্তুতি
বহু দেশের বিশ্ববাণিজ্য এবং আর্থিক সমৃদ্ধির জন্য ভারত মহাসাগরীয় অঞ্চলে সমুদ্রের সুরক্ষা এবং নিরাপত্তার খুবই প্রয়োজন রয়েছে। এক্ষেত্রে বহুজাতিক একাধিক উদ্যোগ ও সহযোগিতায় উপকূল অঞ্চলে সুরক্ষার যথেষ্ঠ প্রয়োজন রয়েছে। একারণে উপকূলীয় অঞ্চলে সুরক্ষা ও নিরাপত্তার জন্য গত বছর ডিসেম্বর মাসে গুরুগ্রামে ‘ভারত মহাসাগরীয় অঞ্চল- তথ্য সমন্বয় কেন্দ্র’ -এর সুচনা করেছিলেন তৎকালীন প্রতিরক্ষা মন্ত্রী। এই কেন্দ্রের সঙ্গে এ পর্যন্ত ১৬টিরও বেশি দেশ এবং ১৩টি আন্তর্জাতিক উপকূল সুরক্ষা সংস্হা যুক্ত হয়েছে।
আরও বেশি করে উপকূলীয় তথ্য আদান-প্রদানে সুযোগ বৃদ্ধি এবং উপকূল নিরাপত্তার সমস্যাগুলির মোকাবিলায় ভারতীয় নৌবাহিনী আগামী ১২-১৩ জুন পর্যন্ত ভারত মহাসাগরীয় অঞ্চল- তথ্য সমন্বয়কেন্দ্রে একটি কর্মশালার আয়োজন করেছে। এই কর্মশালায় ৩০টি দেশের ৫০ জন প্রতিনিধি অংশ নেবেন। অংশগ্রহণকারী দেশগুলির প্রতিনিধিরা মানব এবং মাদক দ্রব্য পাচার রোধ, সমুদ্রে জলদস্যু প্রতিরোধ সহ একাধিক বিষয় নিয়ে আলোচনা এবং তথ্য আদান-প্রদান করবেন। এই কর্মশালার উদ্বোধন করবেন ভারতীয় নৌবাহিনীর উপ নৌ-সেনাপ্রধান।
(Visitor Counter : 95
নতুনওপুনর্নবীকরণযোগ্যজ্বালানিমন্ত্রক
কেন্দ্রীয় বিদ্যুৎ এবং নতুন ও পুনর্নবীকরণযোগ্য জ্বালানী মন্ত্রী, ইউএস ইন্ডিয়া বিজনেস কাউন্সিলের সদস্যদের সঙ্গে মতবিনিময় করেছেন
নয়াদিল্লী, ১৪ আগস্ট, ২০২১
কেন্দ্রীয় বিদ্যুৎ এবং নতুন ও পুনর্নবীকরণযোগ্য জ্বালানী মন্ত্রী শ্রী আর কে সিং ভার্চুয়াল পদ্ধতিতে ইউএস ইন্ডিয়া বিজনেস কাউন্সিলের সদস্যদের সঙ্গে বৈঠক করেছেন। বৈঠকের বিষয় ছিল ‘ভারতে অর্থনৈতিক ক্ষমতা এবং জলবায়ু পরিবর্তনজনিত সমস্যা প্রতিরোধে পরিবেশ বান্ধব, আরও স্থিতিশীল ও ব্যয় সাশ্রয়ী জ্বালানীর ব্যবহার বাড়ানো।’
তথ্যপ্রযুক্তি, পরিকাঠামো উন্নয়ন, পুনর্নবীকরণযোগ্য জ্বালানী উৎপাদক, ব্যাঙ্ক, অসামরিক বিমান চলাচল সহ অর্থনীতির বিভিন্ন ক্ষেত্রে ৫০ জন শিল্পপতি বৈঠকে যোগ দেন। সম্প্রতি ভারত ১০০ গিগাওয়াট পুনর্নবীকরণযোগ্য জ্বালানী উৎপাদন করার ক্ষমতা অর্জন করেছে। উপস্থিত সকলে এ কারণে কেন্দ্রীয় মন্ত্রীকে অভিনন্দন জানান। পুনর্নবীকরণযোগ্য জ্বালানী এবং বিদ্যুৎ ক্ষেত্র নিয়ে ভারতের সম্ভাবনার দিক নিয়ে বৈঠকে আলোচিত হয়েছে।
২০৩০ সালের মধ্যে ৪৫০ গিগাওয়াট পুনর্নবীকরণযোগ্য জ্বালানী উৎপাদনের যে লক্ষ্যমাত্রা ভারত রেখেছে সেই লক্ষ্যমাত্রা পূরণে কি কি ব্যবস্থা নেওয়া হয়েছে মন্ত্রী সে বিষয়ে বিস্তারিত জানান। বিদ্যুৎ বন্টন ক্ষেত্রে সংস্কার গ্রহণ এবং বিদ্যুতের গ্রীড ব্যবহার করার সুযোগ দেওয়ার ফলে ভারতে পুনর্নবীকরণযোগ্য জ্বালানীর ব্যবহার বৃদ্ধির সম্ভাবনা রয়েছে। পুনর্নবীকরণযোগ্য জ্বালানী, সহজে বিদ্যুতের ব্যবহার, বিদ্যুৎ বন্টনে দক্ষতা এবং উৎপাদন ভিত্তিক উৎসাহ প্রকল্পের বিষয়ে মন্ত্রী বিস্তারিতভাবে জানিয়েছেন। উৎসাহ ভিত্তিক উৎপাদন প্রকল্পে সৌরশক্তি ব্যবহারের জন্য সেল ব্যাটারি এবং পরিবেশ বান্ধব হাইড্রোজেনের ব্যবহার নিয়ে বৈঠকে আলোচনা হয়।
ভারত ও মার্কিন যুক্তরাষ্ট্র পরিবেশ বান্ধব জ্বালানী, জলবায়ু পরিবর্তনের সমস্যা দূর করা সহ বিভিন্ন ক্ষেত্রে যে উদ্যোগ নিয়েছে সেই প্রসঙ্গ উল্লেখ করে মন্ত্রী জানিয়েছেন দুটি দেশের মধ্যে সম্পর্ক আরও নিবিড় করা হবে।
CG/CB/NS
(Visitor Counter : 225
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ০৮ জানুয়ারি, ২০২১
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ১৫০.০৬ কোটি টিকার ডোজ দেওয়া হয়েছে
বর্তমানে আরোগ্যের হার ৯৭.৩০ শতাংশ
গত ২৪ ঘন্টায় ১,৪১,৯৮৬ জন নতুন করে আক্রান্ত হয়েছেন
গত ২৪ ঘন্টায় ৪০ হাজার ৮৯৫ জন আরোগ্য হয়ে উঠেছেন, আরোগ্যের সংখ্যা মোট বেড়ে হয়েছে ৩ কোটি ৪৪ লক্ষ ১২ হাজার ৭৪০
ভারতের সক্রিয় ভাবে করোনা আক্রান্তের পরিমাণ ১.৩৪ শতাংশ
সাপ্তাহিক ভিত্তিতে আক্রান্তের হার ৫.৬৬ শতাংশ
দৈনিক আক্রান্তের হার ৯.২৮ শতাংশ
এ পর্যন্ত ৬৮.৮৪ কোটি নমুনা পরীক্ষা করা হয়েছে
রাজ্য ভিত্তিক ওমিক্রণ আক্রান্তের সংখ্যা-
১) মহারাষ্ট্র- ৮৭৬
২) দিল্লি-৫১৩
৩) কর্ণাটক-৩৩৩
৪) রাজস্থান-২৯১
৫) কেরালা- ২৮৪
৬) গুজরাট- ২০৪
৭) তেলেঙ্গানা-১২৩
৮) তামিলনাড়ু- ১২১
৯) হরিয়ানা-১১৪
১০) ওড়িশা-৬০
১১) উত্তর প্রদেশ-৩১
১২) অন্ধপ্রদেশ- ২৮
১৩) পশ্চিমবঙ্গ-২৭
১৪) গোয়া-১৯
১৫) আসাম-৯
১৬) মধ্যপ্রদেশ-৯
১৭) উত্তরাখণ্ড-৮
১৮) মেঘালয়-৪
১৯) আন্দামান ও নিকোবর দ্বীপপুঞ্জ- ৩
২০) চন্ডিগড়-৩
২১) জম্মু-কাশ্মীর-৩
২২) পুদুচেরি-২
২৩) পাঞ্জাব-২
২৪) ছত্রিশগড়-১
২৫) হিমাচল প্রদেশ-১
২৬) লাদাখ-১
২৭) মনিপুর-১
সর্বমোট- ৩০৭১।
CG/ SB
(Visitor Counter : 132
প্রধানমন্ত্রীরদপ্তর
ভারত-চীন সীমান্ত পরিস্থিতি নিয়ে প্রধানমন্ত্রীর মন্তব্য
নতুন দিল্লি, ১৭ জুন, ২০২০
বন্ধুগণ,
ভারত মাতার সাহসী সন্তানেরা গালভান উপত্যকায় আমাদের মাতৃভূমিকে রক্ষা করতে গিয়ে সর্বোচ্চ ত্যাগ স্বীকার করেছেন।
দেশের সেবায় এই মহান ত্যাগের জন্য আমি তাঁদের প্রণাম জানাই, কৃতজ্ঞচিত্তে তাঁদের শ্রদ্ধা জানাই।
এই শোকের মুহুর্তে আমি এই শহীদদের পরিবারের প্রতি সমবেদনা জানাই।
আজ গোটা দেশ আপনার সঙ্গে আছে, দেশের অনুভূতি আপনার সঙ্গে আছে।
আমাদের শহীদদের এই আত্মত্যাগ বৃথা যাবে না।
পরিস্থিতি যা-ই হোক না কেন, পরিস্থিতি যাই হোক না কেন, ভারত প্রতি ইঞ্চি জমির জন্য দেশের আত্ম-সম্মানকে দৃঢ়ভাবে রক্ষা করবে।
ভারত সাংস্কৃতিকভাবে একটি শান্তিকামী দেশ। আমাদের ইতিহাস শান্তির ইতিহাস।
ভারতের আদর্শ মন্ত্র হল - লোকা: সমাস্ত: সুখিনো ভবন্তু।
আমরা প্রত্যেক যুগে গোটা পৃথিবীর শান্তির জন্য, সমগ্র মানবতার শান্তি কামনা করেছি।
আমরা সবসময় আমাদের প্রতিবেশীদের সঙ্গে সহযোগিতা এবং বন্ধুত্বপূর্ণ উপায়ে মিলেমিশে নিবিড়ভাবে কাজ করেছি। সর্বদা তাঁদের উন্নয়ন ও কল্যাণ কামনা করেছি।
আমাদের যেখানে মতপার্থক্য হয়েছে, আমরা সর্বদা চেষ্টা করেছি যে পার্থক্যগুলি যাতে বিরোধে পরিণত না হয়, মতান্তর থেকে মনান্তর যেন বিরোধিতায় পর্যবসিত না হয়।
আমরা কখনই কাউকে উস্কানি দিই না, তবে আমরা আমাদের দেশের অখণ্ডতা এবং সার্বভৌমত্বের সঙ্গে আপসও করি না।
যখনই সময় এসেছে, আমরা আমাদের অখণ্ডতা এবং সার্বভৌমত্ব রক্ষায় আমাদের শক্তি প্রদর্শন করে আমাদের সক্ষমতা প্রমাণ করেছি।
ত্যাগ এবং তিতিক্ষা আমাদের জাতীয় চরিত্রের অঙ্গ, তবে একই সাথে বিক্রম এবং বীরত্বও আমাদের দেশের চরিত্রের সমান অংশ।
আমি দেশকে আশ্বস্ত করতে চাই, আমাদের সেনাদের আত্মত্যাগ বৃথা যাবে না।
ভারতের অখণ্ডতা এবং সার্বভৌমত্ব আমাদের জন্যে সর্বোচ্চ এবং এটির সুরক্ষা থেকে কেউ আমাদের থামাতে পারে না।
এ নিয়ে কারও কোনও বিভ্রান্তি বা সন্দেহ থাকা উচিত নয়।
ভারত শান্তি চায়। তবে ভারতকে উস্কে দেওয়ার জবাবে একটি পরিণামদর্শী উত্তরও দেওয়া হবে।
দেশবাসীর গর্ব করা উচিত যে আমাদের সৈন্যরা শত্রুর আক্রমন প্রতিহত করে তাঁদের মারতে মারতে শহীদ হয়েছেন। আপনাদের সকলের প্রতি আমার অনুরোধ, আসুন, দুই মিনিট মৌন পালন করে দেশের এই সুপুত্রদের প্রতি শ্রদ্ধা নিবেদন করি!
CG/SB
(
বিজ্ঞানওপ্রযুক্তিমন্ত্রক
যে সব টিউমার অস্ত্রোপচার করা যাবে না, সেগুলির জন্য চুম্বকীয় উচ্চ উষ্ণতায় ক্যান্সার থেরাপির উদ্যোগ আইএনএসটি-র
নতুনদিল্লি, ১৪ই আগস্ট, ২০২০
চুম্বকীয় ক্ষেত্রের সাহায্যে উত্তাপ সৃষ্টি করে পরোক্ষ ভাবে ক্যান্সার থেরাপি অর্থাৎ ম্যাগনেটিক হাইপারথার্মিয়া মেডিএটেড ক্যান্সার থেরাপি -র সাহায্যে নির্দিষ্ট টিউমারের মধ্যে বিকল্প চুম্বকীয় ক্ষেত্র তৈরি করে সেখানে উত্তাপ তৈরি করে চিকিৎসা করা হয়। এর ফলে গ্লিওব্লাস্টোমিয়ার মত শক্ত টিউমার যেগুলিকে অস্ত্রোপচার করা যায় না, সেগুলির ক্ষেত্রে এই পদ্ধতি ব্যবহার করলে টিউমার সংলগ্ন ভাল কোষগুলির ক্ষতি হয় না, অথচ টিউমারটিকে নষ্ট করে ফেলা যায়।
কেন্দ্রের বিজ্ঞান ও প্রযুক্তি দপ্তরের স্বায়ত্ত্বশাসিত সংস্থা, ইন্সটিটিউট অফ ন্যানো সায়েন্স অ্যান্ড টেকনোলজির একদল গবেষক স্টেভিওসাইড আস্তরণযুক্ত ম্যাগনেটাইট ন্যানোপারটিক্যাল, সাইট্রিক অ্যাসিড আস্তরণ যুক্ত ম্যাগনেটিক ন্যানোক্লাস্টার এবং ম্যাঙ্গানিজ ও দস্তা যুক্ত ম্যাগ্নেটাইট ন্যানোপারটিক্যালের সংশ্লেষ করে দেখেছেন, কিভাবে এগুলিকে ক্যান্সারের চিকিৎসায় চুম্বকীয় ক্ষেত্রের সাহায্যে উত্তাপ সৃষ্টির কাজে লাগানো যায়।
গবেষকরা জলে দ্রবীভূত একধরণের ন্যানোপারটিক্যাল উদ্ভাবন করেছেন, যেগুলি চিকিৎসায় প্রয়োগ করা যায়। বিজ্ঞানীদের এক্ষেত্রে মূল উদ্দেশ্য ছিল, স্বাভাবিক কোষের ক্ষতি না করে কিভাবে এই ন্যানোপারটিক্যালের সাহায্যে টিউমারকে ধ্বংস করা যায়। কারণ অনেক টিউমার এমন জায়গায় হয়, সেগুলিকে অস্ত্রোপচার করা সম্ভব হয় না বা ঝুঁকি দেখা যায়। ইন্সটিটিউট অফ ন্যানো সায়েন্স অ্যান্ড টেকনোলজির গবেষকরা এধরণের ক্যান্সার চিকিৎসায় ন্যানোপারটিক্যালের পরিবর্তে ন্যানোক্লাস্টার প্রয়োগ করে সাফল্য পেয়েছেন। এই ক্লাস্টার মানে বেশ কিছু ন্যানোপারটিক্যালের সংমিশ্রণ টিউমারের মধ্যে উত্তাপ সৃষ্টি করে সেটিকে ধ্বংস করতে সক্ষম হয়েছে।
(CG/CB